text: ফটিকছড়ি সংবাদদাতা: চট্টগ্রামের ফটিকছড়িতে একই রাতে পৃথক দুটি অগ্নিকান্ডের ঘটনায় পুড়ে গেছে ৯ বসতঘর ও ৬টি দোকান। গত শুক্রবার রাতে উপজেলার সমিতিরহাট ইউনিয়নের ছাদেক নগর ও সুয়াবিল ইউনিয়নের বারমাসিয়া চৌমুহনী এলাকায় এসব অগ্নিকান্ডের ঘটনা ঘটে। এতে অর্থকোটি টাকার ক্ষতি হয়েছে।
  প্রত্যক্ষদর্শী ও ফায়ার সার্ভিস সূত্র জানায়, রাত বারটার দিকে উপজেলার সমিতিরহাট ইউনিয়নের ছাদেক নগর গ্রামের মুরাদ কাজীর বাড়ির একটি গোয়াল ঘর থেকে আগুনের সূত্রপাত হয়ে মুহূর্তেই আগুন ছড়িয়ে পড়ে পুরো বাড়িতে। এতে স্থানীয়রা আগুন নেভানোর আগেই মুহাম্মদ জাহাঙ্গীর, আবুল মনসুর, দিল মোহাম্মদ, আনোয়ার হোসেন, বদিউল আলম, আবুল বশর, দাবির আহম্মদের কাঁচা ঘর পুড়ে ছাই হয়। এছাড়া মুক্তিযোদ্ধা ফয়েজ আহম্মদ ও মো. আব্দুল্লাহর কাঁচা ঘরও আংশিক পুড়ে যায়।
  স্থানীয় বাসিন্দা সমাজকর্মী আব্দুল্লাহ আল মামুন বলেন, 'গোয়াল ঘরের মশার কয়েল থেকে অগ্নিকান্ডের ঘটনা ঘটতে পারে। দমকল বাহিনীর কর্মী ও স্থানীয়দের দুই ঘন্টা চেষ্টায় আগুন নিয়ন্ত্রণে আসে। অগ্নিকান্ডে আনোয়ার হোসেনের একধিক শিক্ষা সনদ ও তার মায়ের পাসপোর্ট পুড়ে যায়।